Sami Uotinen			28.10.2005		Dno 1160/90/2005

Oikeusministeriö
PL 25
00023 VALTIONEUVOSTO

Lausuntopyyntö 21.9.2005

HAAGIN LASTENSUOJELUSOPIMUKSEN VOIMAANSAATTAMINEN – LAUSUNTOPYYNTÖ TYÖRYHMÄN MIETINNÖSTÄ

Oikeusministeriön asettama työryhmä on saanut valmiiksi mietinnön, joka koskee Haagissa vuonna 1996 toimivallasta, sovellettavasta laista, tuomioiden tunnustamisesta ja täytäntöönpanosta sekä yhteistyöstä vanhempainvastuuseen ja lasten suojeluun liittyvissä asioissa tehdyn yleissopimuksen voimaansaattamisesta Suomessa. Oikeusministeriö pyytää lausuntoa työryhmän mietinnöstä.

Sopimuksen voimaan saattaminen saattaa lisätä sosiaalihuollosta vastaavan monijäsenisien toimielimien tehtäviä, koska niiltä saatettaisiin pyytää lausuntoa toisessa sopimusvaltiossa lapsen tapaamisoikeudesta käytävää riitaa varten. Nämä pyynnöt jäänevät kuitenkin lukumäärältään vähäisiksi. 

Suomen Kuntaliiton toimisto muistuttaa, että kansainvälisistä sopimuksista johtuvat kuntien tehtävien lisäykset tulee rahoittaa täysimääräisesti valtion varoista. Muilta osin Suomen Kuntaliiton toimisto toteaa, ettei sillä ole huomautettavaa työryhmän mietinnön johdosta. 

SUOMEN KUNTALIITTO

Kari-Pekka Mäki-Lohiluoma		Rolf Eriksson
varatoimitusjohtaja		johtaja, sosiaali- ja terveysasiat